A BIZOTTSÁG 1232/2007/EK RENDELETE
(2007. október 22.)
a rizságazatban megnyitott vámkontingensek keretében a behozatali engedélykérelmek benyújtásának és a behozatali engedélyek kibocsátásának 2007. decemberi időpontja tekintetében a 2058/96/EK, az 1964/2006/EK és az 1002/2007/EK rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékben meghatározott engedmények végrehajtásáról szóló, 1996. június 18-i 1095/96/EK tanácsi rendeletre (1) és különösen annak 1. cikke (1) bekezdésére,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (2) és különösen annak 13. cikke (1) bekezdésére,
mivel:
(1)
A 1901 10 KN-kód alá tartozó élelmiszer-készítmények előállításához felhasznált, a 1006 40 00 KN-kód alá tartozó törmelékrizs vámkontingensének megnyitásáról és kezelésének meghatározásáról szóló, 1996. október 28-i 2058/96/EK bizottsági rendelet (3) különös előírásokat tartalmaz a 09.4079 számú vámkontingens keretében törmelékrizsre vonatkozó behozatali engedélykérelmek benyújtása és behozatali engedélyek kiállítása tekintetében.
(2)
A Bangladesből származó rizs behozatali kontingensének a 3491/90/EGK tanácsi rendelettel összhangban történő megnyitására és kezelésére vonatkozó szabályok megállapításáról szóló, 2006. december 22-i 1964/2006/EK bizottsági rendelet (4) különös előírásokat tartalmaz a 09.4517 számú vámkontingens keretében történő, Bangladesből származó rizsre vonatkozó behozatali engedélykérelmek benyújtása és behozatali engedélyek kiállítása tekintetében.
(3)
Az Egyiptomból származó és onnan érkező rizs közösségi behozataláról szóló 2184/96/EK tanácsi rendelet részletes végrehajtási szabályairól szóló, 2007. augusztus 29-i 1002/2007/EK bizottsági rendelet (5) különös előírásokat tartalmaz a 09.4094 számú vámkontingens keretében rizsre vonatkozó behozatali engedélykérelmek benyújtása és behozatali engedélyek kiállítása tekintetében.
(4)
A 2007. évi munkaszüneti napokra figyelemmel, és annak érdekében, hogy a vámkontingensek mennyiségeinek tiszteletben tartása biztosítható legyen, indokolt a behozatali engedélykérelmek benyújtása és ezen engedélyek kibocsátása időpontja tekintetében eltérni a 2058/96/EK, az 1964/2006/EK és az 1002/2007/EK rendelettől.
(5)
Az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
(1) A 2058/96/EK rendelet 2. cikke (1) bekezdésének második albekezdésétől eltérve, brüsszeli idő szerint 2007. december 17-én 13 óra után a 09.4079 számú vámkontingens keretében nem nyújtható be törmelékrizs behozatalára vonatkozó 2007. évi engedélykérelem.
(2) Az 1964/2006/EK rendelet 4. cikke (3) bekezdésétől eltérve, brüsszeli idő szerint 2007. december 17-én 13 óra után a 09.4517 számú vámkontingens keretében nem nyújtható be Bangladesből származó rizs behozatalára vonatkozó 2007. évi engedélykérelem.
(3) Az 1002/2007/EK rendelet 2. cikkének (3) bekezdésétől eltérve, brüsszeli idő szerint 2007. december 14-én 13 óra után a 09.4094 számú vámkontingens keretében nem nyújtható be Egyiptomból származó és onnan érkező rizs behozatalára vonatkozó 2007. évi engedélykérelem.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. október 22-én.